# Jessie Diggins

Jessie Diggins (Saint Paul, Minnesota, 1991ko abuztuaren 26a) eskiatzaile estatubatuarra da. 2018ko Olinpiar Jokoetan urrezko domina eskuratu zuen iraupen-eskiko sprint proban eta 2022ko Jokoetan bi domina lortu zituen, zilarrezkoa eta brontzezkoa. 2013an Munduko txapelduna izan zen.

## Ibilbidea

Minnesotako Saint Paulen jaio eta Aftonen hazi zen. Lau urte zituela hasi zen eskiatzen eta 2009an Estatu Batuetako gazte mailako sprint txapelketa irabazi izanagatik 2010. urtean Estatu Batuetako selekzioan sartu zen.
2013. urtean Munduko txapelketa irabazi zuen sprint taldean. 2015ean 10 km estilo librean zilarra eskuratu zuen eta 2017ko txapelketatan bi domina lortu zituen zilarrezkoa bata eta brontzezkoa bestea. 2018ko Pyeongchangeko Jokoetan urrezko domina lortu zuen, berriz ere taldeko sprint proban. Denboraldi hartako Munduko Kopako sailkapen nagusian bigarren egin zuen gainera. 2020-2021 denboraldian Munduko Kopako txapelduna izan zen. 1982an gizonezkotan Bill Kochek lortu zuenarekin batera, hauek dira momentuz Munduko Kopa irabazi duten estatubatuar bakarrak.
2022ko Pekingo Jokoetan brontzezko domina eskuratu zuen bakarkako sprint proban eta azken egunean 30 km estilo librean bigarren egin zuen Therese Johaug norvegiarraren atzetik.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | sprinta taldeka |
| 2022 | Pekin ( Txina) | 02 ! | 30 km estilo librea |
| 2022 | Pekin ( Txina) | 03 ! | sprinta bakarka |
| Munduko txapelketak ||||
| Urtea | Lekua | Domina | Proba |
| 2013 | Val di Fiemme ( Italia) | 01 ! | sprinta taldeka |
| 2015 | Falun ( Suedia) | 02 ! | 10 km estilo librea |
| 2017 | Lahti ( Finlandia) | 02 ! | sprint bakarka |
| 2017 | Lahti ( Finlandia) | 03 ! | sprint taldeka |
| Munduko txapelketak (23 urtez azpitik) ||||
| Urtea | Lekua | Domina | Proba |
| 2014 | Val di Fiemme ( Italia) | 02 ! | sprinta bakarka |

## Aktibismoa

Fast and Female erakundeko enbaxadorea da. Erakunde honek 8-10 urteko enskak kiroletan ahalduntzea bilatzen du. Protect Our Winters erakundearen enbaxadorea ere bada, honek aldaketa klimatikoaren aurrean irtenbide sistemikoak proposatzen ditu, kirola ardatz hartuta.
2019an Emily Programako bozeramale bihurtu zen. Elikaduna nahasteak prebenitzeko helburua du. 2020an Brave Enough liburua plazaratu zuen. Autobiografia bat da eta nerabe zela bulimiarekin izan zuen borroko pertsonala kontatzen du bertan.

## Erreferentziak

* ↑ (Ingelesez) «Afton’s Jessie Diggins is a star on the U.S. Nordic Ski Team | St. Croix Valley» Community Life Magazine (Noiz kontsultatua: 2022-02-10).
* ↑ (Ingelesez) «High School 2009» Skinnyski.com (Noiz kontsultatua: 2022-02-10).
* ↑ «DIGGINS Jessie - Athlete Information» www.fis-ski.com (Noiz kontsultatua: 2022-02-10).
* ↑ «U.S. ends 42-year Olympic cross-country medal drought with historic gold | NBC Olympics» web.archive.org 2018-03-07 (Noiz kontsultatua: 2022-02-10).
* ↑ (Ingelesez) OlympicTalk. (2021-03-09). «Jessie Diggins clinches historic World Cup overall title» OlympicTalk | NBC Sports (Noiz kontsultatua: 2022-02-10).
* ↑ «NPR Cookie Consent and Choices» choice.npr.org (Noiz kontsultatua: 2022-02-10).
* ↑ (Ingelesez) Azzi, Alex. (2022-02-20). «Jessie Diggins wins Olympic silver in gritty 30km, final medal for Team USA» On Her Turf (Noiz kontsultatua: 2022-02-20).
* ↑ (Ingelesez) About Us – Fast and Female. (Noiz kontsultatua: 2022-02-10).
* ↑ (Ingelesez) Jessie Diggins on battling the climate crisis | Cross Country Skiing. (Noiz kontsultatua: 2022-02-10).
* ↑ «‘Brave Enough’ Book Review: Here Comes Diggins’s Memoir – FasterSkier.com» fasterskier.com (Noiz kontsultatua: 2022-02-10).

## Kanpo estekak

* Datuak: Q100074
* Multimedia: Jessica Diggins / Q100074